Video: Derduisende stroom deur Nampo se hekke‘n Skermskoot uit die video. Meer as 80 000 besoekers sal na verwagting dié week deur die skouhekke van die 53ste Nampo-oesdag buite Bothaville stroom. Die Nampo-oesdag het Dinsdag begin en dit is die tyd van die jaar wanneer boere van alle uithoeke van die land koers kies na die Vrystaat vir die grootste landbouskou in die Suidelike Halfrond. Meer as 700 uitstallers sal vanjaar by Nampo te sien wees. Vanjaar se tema is “die platform vir jou landboutoekoms”. Die fokus is op samewerking, gesprekvoering en die gebruik van toerusting om die toekoms van die landboubedryf rooskleuriger te maak. Die skou sal Vrydag tot ŉ einde kom. Die insetsel is deur eNuus vervaardig. Kyk eNuus elke aand om 19:00 op kanaal 144 en 145 op DStv.